open-index/open-wikipedia-markdown huggingface dataset:
John Denver

**Henry John Deutschendorf Jr** (31 Desember 1943 – 12 Oktober 1997), beter bekend as **John Denver**, was 'n Amerikaanse musikant, sanger-liedjieskrywer, musiekregisseur, aktivis, akteur, en filantroop, wat groot  kommersiële sukses as 'n solosanger behaal het in die 1970's. Hy was een van die gewildste akoestiese musiek-kunstenaars van dié dekade en een van die besverkopende kunstenaars. Teen 1974, was hy goed gevestig as Amerika se besverkopende kunstenaar, en *AllMusic* beskryf Denver as "een van die geliefdste kunstenaars van sy tyd". Hy het in 'n militêre familie grootgeword en op verskeie plekke gewoon.  Denver begin sy musiekloopbaan in *folk*musiek in die laat 1960's. Denver het ongeveer 300 liedjies opgeneem en uitgereik, sowat 200 waarvan hy self komponeer het, met totale albumverkope van 33 miljoen.

## Verwysings 
## Bronne 
20px|linksHierdie artikel is in sy geheel of gedeeltelik vanuit die Engelse Wikipedia-artikel vertaal
Kösem Sultan

**Kösem Sultan**, ook bekend as **Mahpeyker Sultan** (1589 – 2 September 1651) was een van die magtigste vroue in die Ottomaanse geskiedenis. Toe Kösem die vrou van Sultan Ahmet I geword het, het sy as *Haseki Sultan* (Imperiale gade) mag en invloed binne die politiek van die Ottomaanse Ryk behaal. 

Sy was ook die *Valide Sultan* (Imperiale moeder) onder die Sultans Murat IV en Ibrahim. Sy was ook die grootmoeder van Sultan Mehmet IV. Kösem het van 10 September 1623 tot 18 Mei 1632, tydens die nuwe regering van haar minderjarige seun Murat IV, as die amptelike regeerder van die Ottomanse ryk gedien. 

Kösem was van Griekse afkoms. Haar vader was 'n priester op die eiland Tinos, daar word gespekuleer dat haar nooiensnaam Anastasia was. Sy is deur die Bosniese goewerneur as 'n slaaf gekoop, en op die ouderdom van vyftien is sy na die harem van Sultan Ahmet I gestuur. Na haar bekering tot Islam het sy haar naam na *Mahpeyker* verander. Later het Ahmet I haar naam na *Kösem* verander.

## Bronne
Boraks

**Boraks** is 'n mineraal met die chemiese samestelling .10. Dit is 'n hidraat van natriumdiboraat, of dinatriumtetraboraat.

Die mineraal is 'n evaporiet wat eers in droë meerbeddings in Tibet aangetref is. Dit word ook sinteties uit borate vervaardig wat veral in die suidweste van die VSA gemyn word. Die bekendste myn is in Boron, Kalifornië. Hierdie mynbou is die bron vir die element boor, wat talle toepassings het.

Die mineraal vorm kleurlose deursigtige monokliene kristalle, dog blootgestel aan droë lug kan die hidraat water verloor en oorgaan in 'n ander laer hidraat wat as die mineraal tinkalkoniet bekend is.

## Geskiedenis 
Die mynbou van boraks en ander boraatneerslae het 'n lang geskiedenis. Die goudsmede van Babilonië het reeds omstreeks 2000 v.C. borate as vloeimiddel aangewend en die Egiptenare het dit sedert 1500 v.C. in die mummifikasieproses gebruik. Ongelukkig is dit nie moontlik om te bepaal presies watter boraatminerale hulle gebruik het nie. Die eerste gedateerde gebruik deur die Arabiere van Mekka, Medina en Bagdad stam van die jaar 762. Borate se gebruik versprei vanuit die Midde-Ooste na China, waar Arabiese tekste daaroor in Chinees vertaal word. Marco Polo vermeld dat in die hoë berge van Tibet boraks uit die droë modder van mere verkry word wat in die basaars verhandel word. Hierdie Tibetaanse bron word 'n belangrike rede vir die glasmonopolie van Venesië, wat vier eeue geduur het. Die Hollanders het daarna die monopolie gebreek en in die 17de eeu begin om boraks uit Indië in te voer. Die VOC se handelsmonopolie het tot 1770 standgehou.

In 1818 word in vulkaniese stoomuitlate in Toskane boraat ontdek en hierdie ontoeganklike Lardello-gebied word die nuwe hoofbron. Omstreeks 1856 word egter in Kalifornië 'n meer ontdek wat nou *Borax Lake* heet en dit is die begin van die oorheersende posisie van hierdie gebied vir die mynbou van borate wat — saam met neerslae in die huidige Turkye — tot vandag voortduur.

## Verwysings
Sweetpaktop

duimnael|300px|regs|Drie jong mans met kleurvolle sweetpaktoppe
'n **Sweetpaktop** is 'n gemaklike en sagte soort bodrag. Dit is oorspronklik as sportdrag gedra, maar deesdae vir die gemak daarvan as informele drag. Die bypassende broek word 'n sweetpakbroek genoem. Sweetpaktoppe kom in verskillende snitte, kleure en modestyle voor. Dit word algemeen deur veral jonger persone gedra.

Sweetpaktoppe word gewoonlik van katoen of poliëster vervaardig. Hulle is ontwerp om nie beweging te belemmer nie, maar ook hitte effens vas te vang. Meeste sweetpaktoppe is geskik vir matige koel toestande. 

Variasies van die sweetpaktop sluit in:
* Die windbreker, wat koue wind uithou eerder as om teen koue te isoleer.
* Wegskeur-sweetpakke, wat maklik en vinnig verwyder kan word, sonder om tyd te mors voor die aktiwiteit begin word.
Oorpak

duimnael|300px|regs|'n Skrynwerker in 'n oorpak

'n **Oorpak** is 'n kledingstuk wat gewoonlik gebruik word as beskermende klere wanneer daar gewerk word.

Dit word van sterk materiaal soos denimlap gemaak, met klinknaels op die vasmaakplekke. Dit bedek die hele lyf, behalwe die hande, voete en nek boontoe. Die kleur is gewoonlik vlootblou of wit, met selfs geel, rooi of groen vir toneelopvoerings.
Sambreel

duimnael|300px|regs|Mense met sambrele

'n **Sambreel** is 'n opvoubare afdak, vir die beskerming teen reën of sonlig. Dit word gewoonlik uit buigbare plastiek of seil gemaak, met hout- of metaalribbes, gemonteer op 'n hout-, metaal- of plastiekpaal.

'n Sambreel het 'n meganisme (binne-in die regop paal) waarmee dit oop- en toegemaak word. Op 'n tydstip was daar ook persoonlike sambrele met 'n outomatiese oopskietaksie, wat baie gewild was onder sakelui en ander kantoorpersoneel in die stede.

## Eksterne skakels 
*
Sokkies

duimnael|300px|regs|Tipiese sokkies

**Sokkies** of **kouse** is 'n kledingstuk wat aan die voete gedra word, en dikwels oor die enkel of 'n deel van die kuit. 'n Skoen word tipies oor sokkies gedra.

## Sokkie as 'n dans 
Sokkie is ook die naam van 'n dans wat gewild geraak het onder Afrikanerstudente, omdat hulle met *sokkies* gedans het om die houtvloere in die studentesale te beskerm.
Bril

duimnael|'n Moderne voorskrifleesbril
'n **Bril** is 'n toestel wat bestaan uit glas- of harde plastieklense gemonteer in 'n raam wat hulle aan die voorkant van 'n persoon se oë hou, gewoonlik met behulp van 'n brug oor die neus en arms wat rus oor die ore. 'n Bril word tipies gebruik vir sigkorreksie, soos met 'n leesbril wat gebruik word vir bysiendheid.

Veiligheidsbrille verskaf oogbeskerming teen vlieënde puin vir konstruksiewerkers of laboratoriumtegnici; hierdie brille kan beskerming bied vir die kante van die oë sowel as in die lense. Sommige soorte veiligheidsbrille word gebruik om 'n persoon te beskerm teen sigbare en naby-sigbare lig of bestraling.

'n Bril kan ook gedra word vir oogbeskerming in sommige sportsoorte, soos swem en muurbal. Brildraers kan 'n bandjie gebruik om te verhoed dat die bril afval tydens beweging of sport.

## Eksterne skakels 
*
Werkswinkel

regs|duimnael|280px|Hierdie werkswinkel in 'n museum het gereedskap en voorrade wat reeds vir dekades in gebruik is.
duimnael|280px|'n Spoorwegwerkswinkel.
Sedert die Industriële Revolusie-era, is 'n **werkswinkel** 'n vertrek of gebou wat beide die plek en gereedskap (of masjinerie) verskaf, wat nodig mag wees vir die vervaardiging of herstel van vervaardigde goedere. Werkswinkels was die enigste plekke van produksie tot en met die koms van industrialisering en die ontwikkeling van groter fabrieke. In die 20ste en 21ste eeu, bevat baie Westerse huise 'n werkswinkel in die garage, kelder, of 'n buiteskuur. Huiswerkswinkels bevat gewoonlik 'n werksbank, handgereedskap, kraggereedskap en ander hardeware.

## Spesialisasie 
In sommige herstelbedrywe, soos by lokomotiewe en vliegtuie, word die herstelwerk in gespesialiseerde werkswinkels gedoen, soos in spoorwegwerkswinkels. Die meeste herstelwerk word in klein werkswinkels uitgevoer, behalwe waar industriële diens nodig is.
Motorhuis

duimnael|'n Motorhuis van steen by 'n woning in Joppe
'n **Motorhuis** is 'n bedekte en afsluitbare ruimte wat gebruik word om voertuie in te berg, van die Franse woord *garer*, wat 'stalle' of 'parkeer' beteken. Die garage as stalplek vir voertuie spruit voort uit die koetshuis.

Mense wil graag oor 'n motorhuis beskik in die nabyheid van hul huis, om hul voertuie in te bêre en vir ander dinge, soos herstelgereedskap en tuingereedskap.

## Afbeeldings 

Garage van De Pauwhof.jpg|Koeietuis / motorhuis van landehuis Die Pauwhof
Overzicht van de garage - Giessenburg - 20428930 - RCE.jpg|'n dubbele motorhuis in Giessenburg
Voorgevel garage - Helmond - 20356705 - RCE.jpg|Motorhuis van 'n villa in Helmond
Overzicht garageboxen aan het Wielewaalplein, aan de achterkant van het winkelcentrum - Groningen - 20415712 - RCE.jpg|'n Ry motorhuise by 'n woonstelgebou in Groningen
Motorafdak

links|duimnael|'n Motorafdak wat aan die voorkant van die motorhuis opgerig is.
duimnael|Voorbeeld van 'n moderne, losstaande afdak wat oorsee verkoop word.
'n **Motorafdak** is 'n bedekte struktuur wat deur 'n huiseienaar gebruik word om beperkte beskerming aan sy voertuig/voertuie te bied teen die elemente. Die struktuur kan óf vrystaande of verbonde wees aan 'n muur. In teenstelling met die meeste strukture het 'n motorafdak nie vier mure nie, maar gewoonlik net een of twee.

Afdakke bied minder beskerming as motorhuise, maar dit laat meer ventilasie toe. In die besonder, verhoed 'n motorafdak dat ryp oornag op die voorruit neerslaan.
Martin McGuinness

**James Martin Pacelli McGuinness** (Iers: **Séamus Máirtín Pacelli Mag Aonghusa**, * 23 Mei 1950; † 21 Maart 2017) was 'n Iers-Republikeinse en Sinn Féin-politikus wat tussen Mei 2007 en Januarie 2017 as vise-premier (*deputy First Minister*) van Noord-Ierland gedien het.

McGuinness, 'n gewese leier van die Provisionele Ierse Republikeinse Leër (IRA)'' wat sy lidmaatskap in dié organisasie erken en volgens vele self bloed aan sy hande gehad het, was vanaf 1997 tot en met sy bedanking in 2013 lid van die Britse Parlement vir die Noord-Ierse kiesafdeling Mid Ulster. Net soos alle ander verkose Sinn Féin- en SDLP-parlementslede het hy - uit protes teen die politieke status van Noord-Ierland as deel van die Verenigde Koninkryk - verkies om nie sy plek in die Westminster-parlement in te neem nie. Nogtans het hy - saam met die Amerikaanse spesiale gesant George Mitchell - 'n leidende rol in die onderhandelinge gespeel wat tot die Noord-Ierse Vredeskikking, die sogenaamde Goeie Vrydag-ooreenkoms, sou lei, en later verskeie kere met koningin Elizabeth II van die Verenigde Koninkryk ontmoet.
duimnael|links|Die begrafnis van Martin McGuinness. Sy doodskis word hier gedra deur Gerry Adams (eerste van links), Michelle O'Neill (derde) en Mary Lou McDonald (vierde)
Ná die St Andrews-ooreenkoms en die algemene Noord-Ierse verkiesing in 2007 het McGuinness, wat destyds die amp van partyleier van die Iers-Republikeinse Sinn Féin in Noord-Ierland beklee het, op 8 Mei 2007 die vise-premier van Noord-Ierland geword. Merkwaardig was die hegte vriendskapsband wat hom met sy vroeëre politieke teenstander en leier van die Protestantse Demokratiese Unionisteparty (DUP), Ian Paisley, verbind het wat die amp van premier beklee het. Op 5 Junie 2008 is hy herbenoem as vise-premier toe Paisley as eerste minister opgevolg is deur Peter Robinson.

Uit protes teen 'n skandaal oor 'n Hernieubare verwarmingsenergieprogram het McGuinness op 9 Januarie 2017 as vise-premier bedank. Op 19 Januarie het hy aangekondig dat hy weens sy swak gesondheidstoestand nie vir herverkiesing in die algemene Noord-Ierse verkiesing van 2 Maart 2017 sou staan nie. Martin McGuinness is op 21 Maart 2017 in Derry se Altnagelvin-hospitaal aan amylodoïsis, 'n rare hartsiekte, oorlede. Hy word oorleef deur sy vrou Bernadette (Bernie) en hul vier kinders. Bernie McGuinness het op 21 Maart, kort na Martin se afsterwe, saam met ander die doodskis van haar eggenoot, waaroor 'n Ierse vlag gedrapeer is, deur die Bogside-buurt van Derry gedra.

## Verwysings
Dietrich Mateschitz

duimnael|regs
**Dietrich Mateschitz** (20 Mei 1944 – 22 Oktober 2022), ook bekend as **Didi Mateschitz**, was 'n Oostenrykse entrepreneur en miljardêr. Sy onderneming *Distribution & Marketing GmbH* is in besit van 49 persent van die aandele van *Red Bull GmbH*, die vervaardiger van die wêreld se gewildste kafeïen-bevattende koeldrank Red Bull.

## Lewe 
[duimnael|*Red Bull GmbH* se hoofkwartier in Fuschl am See in die deelstaat [Salzburg (deelstaat)|Salzburg.]]
Mateschitz het 'n akademiese graad by die *Hochschule für Welthandel* (Universiteit vir Wêreldhandel) in Wene verwerf. Daarna was hy onder meer as handelsverteenwoordiger vir *Jacobs Kaffee* (tans 'n handelsmerk van *Mondelēz International*) en die tandepastavervaardiger *Blendax* werksaam.

## Red Bull 
In 1984 het Mateschitz saam met sy Thailandse vennote Chaleo en Chalerm Yoovidhya die onderneming *Red Bull GmbH* gestig. Hulle het die resep vir 'n gewilde Thailandse koeldrank, Krating Daeng, aangepas en 'n bemarkingkonsep ontwikkel wat op die jeugmark en sportgeesdriftiges gefokus is. In 1987 is hul kafeïendrank *Red Bull* op die mark bekend gestel wat binne enkele jare tot die leidende handelsmerk op die wêreldmark van kafeïen-bevattende energiedranke gegroei het. *Red Bull* is tans die bekendste Oostenrykse handelsmerk.

Min is oor Mateschitz se privaatlewe bekend. In 1993 is 'n seun vir hom gebore.

Volgens die tydskrif *Forbes Magazine* was Mateschitz se fortuin op VS$ 13,4 miljard beraam wat hom die rykste Oostenryker gemaak het. Op die lys van die wêreld se rykste mense was hy in 2017 op 86ste geranglys.

## Verwysings
Wit jas

regs|duimnael|160px|'n Netjiese wit jas
'n **Wit jas** of **laboratoriumjas** (dikwels afgekort tot **labjas**) is 'n knielengtejas wat gedra word deur professionele mense in die mediese veld of deur diegene wat betrokke is in laboratoriumwerk. Die jas beskerm hul gewone klere en dien ook as 'n eenvoudige uniform. Sulke mense word dikwels 'n** witjas** genoem.

## Kleur 
Die kledingstuk word van wit of liggekleurde katoen, linne of 'n katoen-poliëstermengsel gemaak, sodat dit teen 'n hoë temperatuur gewas kan word, en ook maklik gesien kan word of dit skoon is. Tydens langdurige / veelvuldig gebruik kan dit gebeur dat die wit labjas steeds minder wit word. By sommige opleidingsinstansies word 'n vuil jas gesien as 'n teken dat die draer baie ure in die laboratorium deurgebring het, en dus baie ervaring in laboratoriumwerk het. Buite die opleidingsplek verkies gebruikers eerder 'n wit, skoon jas vir higiëne.

## Mediese gebruik 
Wit jasse word gesien as 'n kenmerk van beide dokters en chirurge, wat dit al langer as 100 jaar dra. In die 19de eeu was respek vir die sekerheid van die wetenskap in skrille kontras met die "kwaksalwery" en mistiek van die 19de-eeuse medisyne. Om die oorgang na 'n meer wetenskaplike benadering tot moderne medisyne te toon, het dokters gepoog om hulself as wetenskaplikes te laat geld deur die mees herkenbare simbool van die wetenskaplike, die wit laboratoriumjas, te begin dra.

### Witjasseremonies 
Onlangs het witjasseremonies gewild geword onder diegene wat pas by 'n mediese skool ingeskryf het. 'n Wit jas word seremonieel om die nuwe student se skouers gehang tydens 'n spesiale funksie.
regs|duimnael|160px|'n Laboratoriumjas

### Omstredenheid oor infeksie-oordrag 
Studies het getoon dat doktersjasse wat in hospitale gedra word, aansteeklike kieme kan huisves, insluitend metisillien-weerstandige *Staphylococcus aureus*. In 2007 het die Britse nasionale gesondheidsdiens 'n verbod op die dra van langmoujasse geplaas. In 2009 het die Amerikaanse Mediese Vereniging ook ondersoek ingestel na jasse met lang moue, om pasiënte te beskerm, maar het toe nie 'n verbod ingestel nie.

In 'n poging om besmetting deur gesondheidsorguniforms te verminder, het ASTM International begin om standaarde te ontwikkel om spesifiek vloeistofpenetrasieweerstand, vloeistofweerstand, bakteriële dekontaminasie (reiniging), en antimikrobiese eienskappe van sodanige uniforms te pak.

## Gebruik as 'n skooluniform 
Die alomteenwoordige wit uniform van Argentynse skoolkinders is 'n nasionale simbool van hul leerders. Wit oorjasse (wat soos labjasse lyk) word deur studente en onderwysers van die meeste openbare primêre skole as 'n daaglikse uniform gedra in lande soos Argentinië, Uruguay, Spanje, Bolivië en Marokko, en voorheen ook in Paraguay en Chili.

## Verwysings
Mars (mitologie)

**Mars** was in die Romeinse mitologie die god van die oorlog. Hy was die seun van Jupiter en Juno. Hy word met wolwe en spegte verbind asook met die eerste maand van die Romeinse kalender wat Martius genoem word. Later is hy aan die Griekse god Ares gelykgestel.

In een van mites oor hom verkrag hy 'n Vestaalse Maagd Rhea Silvia terwyl sy slaap. Sy het gedroom dat 'n haarpen op die grond geval het en dat twee boompies daar begin groei het wat so groot geword het hulle die hele wêreld oorskadu het. Sy het die moeder van Romulus en Remus geword, die stad Rome se twee legendariese stigters.

Die kultus van Mars was veral vir die Romeinse soldate belangrik. Legioene wat 'n veldtog begin doen dit vanaf die godheid se tempel en militêre diens in die leër word gesien as deel van die kultus. In die keisertyd word Mars Ultor – die wreker – die god wat die Caesars (keisers) behoed en wreek.

## Verwysings 
## Eksterne skakels
Holi

duimnael|Holi-vieringe van 'n prins in sy harem

**Holi** (Sanskrit: होली) is een van die grootste feeste binne die Hindoegodsdiens. Die fees vind plaas op die maand Phaalguna van die Hindoekalender en word hoofsaaklik deur Noord-Indiërs gevier. Holi is ook bekend as die fees van kleure omdat deelnemers gekleurde water op mekaar gooi. Daar word ook gesê dat die fees gevier word om lente te verwelkom.

## Mite 
Holi is ook op die mite van die demoniese koning Hiranyakashipu gebaseer. Hiranyakashipu wou sy seun Prahlad, 'n  sterk aanbidder van die god Wisjnoe, doodmaak. Hiranyakashipu het sy suster, Holika en Prahlada beveel om op 'n brandende vuur te sit, maar Hiranyakashipu het vir Holika spesiale klere gegee. Hierdie klere sou Holika teen die vuur beskerm, maar die vuur het Holika doodgebrand terwyl Prahlad die gebeurtenis oorleef het.

## Ander gebeure 
[duimnael|*Holi One*-fees in [Kaapstad]]
Daar is 'n aantal nie-godsdienstige en kommersiële feeste soos die *Holi One Colour Festival* en die *Colour Run* wat deur Holi geïnspireer is.

Die Suid-Afrikaanse Hindoevereniging *(SA Hindu Mahasabha)* het die kommersiële feeste veroordeel. Volgens hulle kan die kommersialisering van enige godsdienstige geleentheid vir persoonlike wins nie aangemoedig word nie.

## Bronne
TASCAM

**TASCAM** (amptelike skryfwyse) is die professionele klankafdeling van die Japannese **TEAC Corporation** wat sy hoofkwartier in Montebello in die Amerikaanse deelstaat Kalifornië het. 
duimnael|links|Die draagbare bandopnemer Tascam PortaStudio 424 MKII
duimnael|links|TASCAM 85 16B analoogmultibaanbandopnemer met 16 klankbane wat op 'n eenduimband opgeneem kan word
Tascam het bekendheid verwerf in professionele oudiokringe as die ontwikkelaar van *PortaStudio*, die eerste kassetbandgebaseerde multibaanopnemer vir tuisateljees. Die onderneming het daarnaas die eerste massavervaardigde laekoste-multibaanopnemer met *Simul-sync*-sinchronisasie ontwikkel wat op musici gemik was wat self opnames in tuisateljees wou maak. Ander oudioprodukte, wat deur Tascam vervaardig is, het bandopnemers en klankmengers vir tuisopnemers ingesluit wat vanaf die vroeë 1970's tot en met die middel van die 1990's bemark is.

## Verwysings
Saint-Ouen-de-Thouberville

**Saint-Ouen-de-Thouberville** is 'n Franse dorp in die département Eure (région Normandië), suid-wes van Rouen, met sowat 2300 inwoners (2014).

Die dorp is geleë in die Roumois.

Dit word deur die La Londe-Rouvray-bos begrens wat in die departement Seine-Maritime geleë is.

Die dorp word as *Tubertii Villa* vir die eerste keer in 1050 genoem. Die huidige dorp is na die heilige Audoënus genoem (Fr. *Ouen*; 609 -686), wat sedert 641 aartsbiskop van Rouen was.

## Naburige munisipaliteite 
## Demografie
Honda CBR1100XX

Die **Honda CBR1100XX Super Blackbird** was 'n Honda supermotorfiets, deel van die CBR-reeks wat van 1996 tot 2007 vervaardig is. Die fiets is ontwikkel om die Kawasaki Ninja ZX-11 uit te daag as die wêreld se vinnigste produksiemotorfiets, en Honda het daarin geslaag met 'n topspoed van 287,3 km/h (178,5 mpu). Twee jaar later is die titel oorgeneem deur die Suzuki Hayabusa, wat 312 km/h  (194 mpu) gehaal het. Die Blackbird is vernoem na die Lockheed SR-71, ook 'n spoedrekordhouer.

Dit het die grootste enjinverplasing in Honda se CBR-reeks motorfietse.

## Verwysings
Wanabsorpsie

Pasiënte wat aan **wanabsorpsie** ly, neem genoeg voedsel in, maar kan nie die voedsel as genoegsame hoeveelhede energie vanaf die verteringstelsel na die res van die liggaam vervoer nie. Sulke pasiënte verloor dikwels gewig as volwassenes en as dit by kinders voorkom, groei sulke kinders nie genoegsaam nie.

## Moontlike oorsake 
Moontlike oorsake van wanabsorpsie sluit in:

### Skildklier 
Wanneer die pasiënt 'n ooraktiewe skildklier het, skei die skildklier te veel van die hormoon tiroksien af. Alle organe funksioneer dan teen 'n ekstra vinnige pas en veroorsaak dat die lyers bewe, 'n warm vel ervaar, hul oë uitstoot, oormatig sweet, gewig verloor, diarree ontwikkel, 'n vinnige hartklop kry en sensitief raak vir hitte.

### Gewasse 
Wanneer die dunderm 'n gewas of kanker bevat, sal inflammasie ontstaan wat dan diarree en wanabsorpsie sal veroorsaak.

### Chirurgie 
Chirurgie aan die maag of derms, kan inflammasie veroorsaak en tot wanaborpsie lei terwyl die pasiënt besig is om te herstel.

### Coeliakie-siekte 
Persone wat aan Coeliakie se siekte ly, kan nie gluten verteer nie. Enige kos wat gluten bevat, lei dan tot diarree, ongemak, gewigsverlies, winderigheid en 'n opgeswelde maag.

### Ander oorsake 
Ander oorsake van wanabsorpsie sluit in:
* Divertikulêre siekte
* Diabetes wat ongediagnoseer of ongekontrolleer is
* Crohn se siekte
* siektes van die lewer, en
* siektes van die galblaas
Minder algemene oorsake van wanabsorpsie sluit in:
* Sistiese fibrose
* 'n tekort aan verteringsensieme
* Bassen-Kornzweig sindroom
* sekere medikasies (bv. metformin)
Hoogtevrees

duimnael|250px|Die *CN Tower* in Toronto se glasvloer is genoeg om enige mens 'n koue rilling te gee.

**Hoogtevrees** is die menslike vrees vir hoogtes. Hierdie angs bestaan in 'n mindere of meerdere mate by alle mense. Indien dit buitensporig is, word dit **akrofobie** genoem. Akrofobie het baie met dieptevrees in gemeen. Albei fobies hou verband met die vrees om van 'n hoogte af te val.

Akrofobie kan net soos die meeste ander fobies met gedragsterapie behandel word. Mense wat aan akrofobie ly kan dikwels aan sekere hoë plekke, soos 'n woonstel, gewoond raak. Die angs kan egter terugkeer as die persoon vir 'n lang tyd nie aan hoogtes blootgestel was nie.

Daar is verskillende vorme van hoogtevrees:
* Kognitiewe hoogtevrees word deur angsgedagtes veroorsaak, soos die angs om te (kan) spring of dat 'n konstruksie nie sterk genoeg is nie.
* Optiese hoogtevrees kan (sonder bygedagtes) paniek veroorsaak, byvoorbeeld as iemand uit 'n woonstel se venster afkyk.

Hoogtevrees kan 'n kombinasie van kognitiewe en optiese hoogtevrees wees. Spanning kan ook hoogtevrees aanwakker. In so 'n geval kan die hoogtevrees verdwyn as die persoon weer rustig en minder gespanne raak.

## Verwysings 
## Bronne 
* 

## Notas
Hiperkeratose

duimnael|250px|Deursnit deur veldeel wat hiperkeratose onderlede het.

**Hiperkeratose** is 'n algemene term wat verwys na vel wat beskadig is. Vel wat gereeld aan die son blootgestel is as jongmens, asook ligte velle, lyk maklik hieraan. Hiperkeratose kan tot velkanker ontwikkel.

## Voorkoms 
Die beskadigde area lyk soos growwe, opgehewe vel, maar is nie rooi nie en jeuk ook nie.

## Behandeling 
Beskadigde areas word gewoonlik met suurrome, bevriesing, brand, chirurgiese verwydering of kankerwerende salf behandel. In ouer pasiënte, wat groot areas van beskadigde areas het, is dit nie prakties om die areas uit te sny nie, daarom word dit gewoonlik aanbeveel dat sulke pasiënte gereeld die areas moet laat ondersoek, sodat enige veranderinge in die areas vinnig raakgesien en behandel kan word.
Adenoïede

duimnael|Ligging van die adenoïede bokant die sagte verhemelte.

**Adenoïede** is 'n massa limfkliere wat agter die nasale kanaal en aan die bokant van die keel geleë is.

By kinders is die boonste en agterste dele van die keelholte gewoonlik bedek met 'n groot massa limfweefsel, wat die derde keelholtemagel vorm. Omstreeks 15-jarige leeftyd krimp hierdie mangel egter totdat dit heeltemal verdwyn. Die slymvliesagtige membraan wat die keelholte bedek, word dan weer heeltemal glad. 

## Skete 
Vergrote adenoïede kan die buis van *Eustachius* se opening blokkeer, wat tot oorinfeksies, soos middeloorontsteking, kan lei. Die buise verbind die oor en die keel. Hierdie vergrote massa limweefsel kan, indien dit groot omvang bereik, in 'n mate invloed op die asemhaling uitoefen deur die lugweg van die neus na die keelholte gedeeltelik te versper.

Die adenoïede help om infeksie te keer, maar wanneer hulle gereeld self geïnfekteer word, word hulle gewoonlik chirurgies verwyder, sonder enige noemenswaardige nagevolge. Dit word selde of ooit alleen verwyder. Slegs wanneer 'n mangeloperasie (*tonselektomie*) in ieder geval nodig is, word dit gelyktydig verwyder. 

## Sien ook 
* Mangel
* Asemhalingstelsel

## Bronnelys 
* Kennis, vol 2, bl. 332-333, 

## Eksterne skakels 
* 
**Adenoids: What They Are, How To Recognize Them, What To Do For Them*
* Histology at usuhs.mil
* Histology at udel.edu
* /drtbalu otolaryngology online
Honda Gold Wing

Die **Honda Gold Wing** is 'n reeks toermotorfietse deur Honda vervaardig. Dit is vrygestel op die Keulen Motorfietsskou in Oktober 1974, en het 'n gewilde model geword in Noord-Amerika, Wes-Europa en Australië, asook in Japan. Totale verkope van meer as 640&nbsp;000 is aangeteken, die meeste van hulle in die Amerikaanse mark.

Die Vereniging van Automobielingenieurs van Japan  sluit 'n Honda Gold Wing GL1000 vervaardig in 1974 in as een van hul *240 Landmerke van Japannese Motortegnologie*. Teen middel van 2012 het Honda GL-modelle agtien keer op die *Cycle World *lys van "Tien beste motorfietse" verskyn.

Oor die verloop van die geskiedenis, is talle veranderinge aan die ontwerp en produksie gemaak. In 1975 het dit 'n 999 cc platviersilinder gekry en in 2001 'n  platsessilinder. Teen 2012, het die model 'n windskerm met verhitting en 'n verstelbare voorruit gehad, asook panniers, satellietnavigasie en radio, 'n sesluidsprekerklankstelsel met MP3 en iPod konneksie, sluitweerremme, togbeheer, elektries ondersteunde trurat, en 'n opsionele lugsak.

Gold Wings is vervaardig in Marysville, Ohio vanaf 1980 tot en met 2010, toe motorfietsproduksie daar gestaak is. Produksie is in 2011 hervat in Kumamoto Prefektuur, Japan, met behulp van gereedskap ingevoer van die ou aanleg. 

## Verwysings
Paranoïese persoonlikheidsteuring

'n **Paranoïese persoonlikheidsteuring** word gekenmerk deur deurdringende wantroue in en agterdog van andere – hul motiewe word as kwaadwillig geïnterpreteer. Hierdie tipe persoonlikheidsteuring begin in vroeë volwassenheid en kom voor in 'n verskeidenheid van kontekste.

## Eksterne skakels 
* National Personality Disorder webwerf vir Engeland
* Articles about Personality Disorders in Web4health webwerf
Ontwykende persoonlikheidsteuring

'n **Ontwykende persoonlikheidsteuring** is 'n persoonlikheidsteuring wat gekenmerk word deur 'n deurdringende patroon van sosiale inhibisie, gevoelens van ontoereikendheid, en hipersensitiwiteit vir kritiek. Dit begin gedurende vroeë volwassenheid en dit presenteer in 'n verskeidenheid kontekste.
Afhanklike persoonlikheidsteuring

**Afhanklike persoonlikheidsteuring** is 'n persoonlikheidsteuring wat gekenmerk word deur 'n deurdringende en oormatige behoefte om voor gesorg te word. Dit lei tot onderdanige en klouerige gedrag asook skeidingsangs. Dit begin gedurende vroeë volwassenheid en is in 'n verskeidenheid van kontekste toepaslik.

## Bronne 
*
*
*
*
*
*
*
*

## Eksterne skakels 
*J. Christopher Perry, M.P.H., M.D., 2005 (Dependent Personality Disorder)
*Diagnostic Features, Complications, Prevalence, Associated Laboratory Findings
*MedlinePlus Medical Encyclopedia: Dependent personality disorder
Akute hepatiese porfirie

**Akute hepatiese porfirie** is 'n tipe lewersiekte.

Dit is oorerflik en word van een generasie tot 'n volgende oorgedra, maar slegs sowat 10% van lyers presenteer met simptome. In sommige gevalle kan die andersins statiese siekte deur steroïde, dwelms, 'n infeksie of uithongering geaktiveer word,

## Simptome 
* Simptome presenteer rondom puberteit en sluit maagpyn, naarheid, vomering en abnormale sensasies in.
* Met verloop van tyd vererger die maagpyn gewoonlik, maar niks kan gewoonlik fout met die maag gevind word tydens ondersoeke nie.
* In gevorderde gevalle kan senuwee pyn, lamheid en persoonlikheidsveranderings voorkom.
* Urine word donker pers en dan bruin as dit staan

## Komplikasies 
Komplikasies sluit die volgende in:
* Lewerskade
* Lewerversaking
* Lewerkanker
* Senuweeskade en verlamming

## Diagnose 
Akute hepatiese porfirie word deur 'n bloedtoets gediagnoseer.

## Behandeling 
Genetiese berading word gewoonlik deel van die behandelingsprosedure asook die verduideliking van voorkomingsfaktore. Stres, kits diëte, alkohol en sekere medikasies moet vermy word. Verder word die lyers behandel met gevorderde medikasie. Die siekte kan nie genees word nie, maar wel beheer word onder noukeurige mediese behandeling. Indien asemhalingsspiere aangetas word deur die siekte, kan pasiënte weens asemtekort sterf.

## Eksterne skakels 
* www.drugs-porphyria.com
* www.porphyria-europe.com
Chloried

'n **Chloried** is 'n chemiese stof wat chloor in 'n oksidasietoestand van -1 bevat.

Dit kan 'n sout wees wat die chloriedioon () bevat, soos die bekende natriumchloried NaCl (tafelsout). Dit kan egter ook 'n organiese stof wees waarin waterstofatome deur chlooratome vervang is, soos in chloroform ().

## Soute 
Chloriede van metale het meestal ioniese bindings. Hulle kan beskou word as soute afgelei van waterstofchloried. Die meeste soute is taamlik goed oplosbaar in water. Uitsonderings op hierdie reël is soute soos AgCl,  and  wat effens kovalent is.

## Verwysings
Ioonradius

'n **Ioonradius** is 'n maat vir die grootte van 'n ioon.

Ioonradiusse kan op verskeie maniere gedefinieer en bepaal word.

## Ioonradius 
## Kristalradius 
Van Pauling

## Termochemiese radius 
Termochemiese radiusse kan selfs vir komplekse ione soos nitraat ( of pentafluoromolibdaat  gedefinieer word. Die definisie se basis in die Kapustinskii-vergelyking vir binêre ioniese stowwe of sy onlangser generalisasie deur Glasser geleë. Dié radius word termochemies genoem omdat Bartlett het aangetoon dat daar 'n eweredigheid bestaan tussen die roosterentalpie en die derdemagswortel van 'n molekuul se volume. Die kristalstrukture van MX soute waarin M 'n alkalimetaalioon en X 'n komplekse anioon is kan met hulle roosterentalpieë vergelyk word en dit lewer 'n waarde vir die termochemiese straal vir die komplekse anioon. Hierdie waarde is 'n gemiddelde omdat hierdie ione nie bolvormig is nie. 

Later is die metode na verbindings soos  uitgebrei. Waardes van honderde komplekse ione is beskikbaar. 

## Verwysings
Rosh Pinah

**Rosh Pinah** (uitspraak: ; vroeër: *Lorelei*) is 'n myndorp in die suide van Namibië naby die Suid-Afrikaanse grens. Dit is 360 kilometer (220 myl) suid van Keetmanshoop in die ǁKaras-streek geleë. Wes van die dorp is Diamantgebied No. 1, Namibië se hoofbron van diamante. Rosh Pinah ressorteer onder die Oranjemund-kiesafdeling. Die dorp is per pad met Aus verbind.

[duimnael|links|Die [Oranjerivier naby Rosh Pinah]]
Minerale wat hier ontgin word sluit in: koper, sink, tin, lood en silwer. Soos ander myndorpe in Namibië, het die nedersetting ontstaan toe die myn geopen is. Die dorp word deur die mynoperateur RoshSkor beheer, omdat dit nie oor 'n plaaslike regering beskik nie.

Hoeksteen Gekombineerde Skool en Hoërskool Tsau ǁKhaeb is staatsbeheerde skole in die dorp.

## Verwysings 
## Eksterne skakels
Kolmanskop

**Kolmanskop** is 'n spookdorp in die Namibwoestyn in die suide van Namibië, 10&nbsp;km binnelands vanaf die hawestad Lüderitz. Dit is vernoem na die transportryer Johnny Coleman, wat tydens 'n sandstorm sy ossewa verlaat het om langs 'n helling teenoor die nedersetting te skuil. Dit was eens 'n klein, maar baie ryk myndorpie. Tans is dit 'n gewilde toeristebestemming wat deur Namdeb (Namibië-De Beers) bestuur word.

In 1908 ontdek Zacharias Lewala 'n diamant in die gebied en wys dit aan sy toesighouer, Augustus Stauch, 'n Duitse spoorlyn-inspekteur. Met die besef dat die gebied ryk aan diamante is, het Duitse mynwerkers begin instroom. Kort daarna verklaar die Duitse regering 'n groot gebied as 'n "Sperrgebiet", en begin om die diamante in die veld te ontgin.

Die eerste mynwerkers het hul nuutgevonde rykdom gebruik om die dorp te bou. Die argitektoniese styl van 'n Duitse dorpie is nagevolg en geriewe en instellings is aangelê, insluitend 'n hospitaal, danssaal, kragstasie, skool, kegel-stegie, teater en sportsaal, casino en ys-fabriek. Die eerste X-straal-stasie in die suidelike halfrond, asook die eerste trem in Afrika is opgerig, en die dorp is per spoor met Lüderitz verbind.

Ná die Eerste Wêreldoorlog het die dorp stadig agteruit begin gaan, toe die diamantveld uitgeput begin raak het. In 1928 is van die rykste diamantdraende deposito ooit 270&nbsp;km suid van Kolmanskop (op die strand naby die Oranjerivier) ontdek. Baie van die dorp se inwoners het die stormloop na die suide gevolg en hulle huise en besittings agtergelaat. Die dorp was uiteindelik in 1954 verlate.

Die geologiese kragte van die woestyn het oorgeneem en toeriste kan nou kniediep in sand deur die huise loop. Kolmanskop is veral gewild onder fotograwe wat die natuur se uitwerking op die eens vooruitstrewende dorp wil dokumenteer. As gevolg van die dorp se ligging in die Sperrgebiet moet toeriste 'n permit kry om die dorp te besoek. Permitte kan by die hek in die dorp gekoop word. Toere vertrek daagliks om 09:30 en 11:00 (plaaslike tyd, GMT+2), en om 10:00 op Sondae.

## Fotogalery 

Lêer:01Kolmannskuppe.jpg|Padbord na *Kolmannskuppe* (Duitse naam).
Lêer:Kolmannskuppe 02.jpg|Verlate huise in Kolmanskop
Lêer:Kolmanskop.jpg|Verlate huise.
Lêer:Kolmanskop sand.jpg|Sand wat in die huise ingewaai het.
Lêer:Minenverwalter Kolmannskuppe.jpg|Huis van die voormalige mynbestuurder.
Lêer:Kolmanskop, Namibia (2813283661).jpg|Uitsig oor die dorp.
Lêer:Kolmanskop Ghost Town Buildings.jpg|Spookdorp

## Literatuur 
* Noli, Gino: *Desert Diamonds*. Gino Noli, Plettenberg Bay 2010, .

## Verwysings
Wouter Kellerman

**Wouter Kellerman**, gebore op 20 September 1961 in Johannesburg, is 'n Suid-Afrikaanse fluitspeler en komponis. Hy begin fluit speel op die ouderdom van tien, en in 1981 tree hy as 'n solis op saam met die Johannesburgse Simfonie-orkes. Daarna tree hy saam met verskeie Suid-Afrikaanse orkeste op en palm 'n reeks musikale toekennings in. Sy albums is internasionaal vrygestel in Duitsland, Oostenryk, Switserland, Noord-Amerika en Australië, en hy tree dwarsoor die wêreld op, waaronder in Berlyn, Sjanghai, New York en Sydney. 

## Filantroop 
Kellerman borg die lewenskoste van tien kinders by die ''SOS Children's Village'' in Ennerdale, Suid-Afrika, en hy het ook die bou van 'n huis by die ''SOS Children's Village* in Rustenburg gefinansier. 

## Diskografie 
* *Colour* (2010) 
* *Two Voices* (2011)
* *Half Moon* (2012)
* *Timeless* (2012)
* *Mzansi* (2013)
* *Winds of Samsara* (2014)
* *Love Language'' (2015)

## Verwysings 
## Eksterne skakels 
*
Boulogne-sur-Mer

**Boulogne-sur-Mer** is ’n stad aan die noordoostelike kus van Frankryk. Dit is in die département Pas-de-Calais in die gewes Hauts-de-France geleë. Die stad lê op die Opaalkus langs die Straat van Dover, vanwaar die Engelse kus gesien kan word. Die Liane-rivier mond hier in die see uit.

Boulogne is Frankryk se grootste vissershawe. Dit was ook vir eeue lank een van die vernaamste hawens vir die vervoer van passasiers oor die Engelse Kanaal. Passasiers en motorvoertuie kon van hier na Dover in Groot-Brittanje reis. Met die koms van die Kanaaltonnel het die rol egter volledig verdwyn.

## Verwysings
Kylix

[duimnael|’n Kylix deur Euergides (c. 500&nbsp;v.C.) in die [Britse Museum.]]
duimnael|Die onderkant van ’n kylix.

’n **Kylix** (Grieks: κύλιξ; meervoud: κύλικες, **kylikes**) was in Antieke Griekeland ’n soort wynkelk. Dit was groot en vlak, met ’n kort steel en twee handvatsels. 

Die buitekant van die kelk was dikwels versier, maar die binnekant, of *tondo*, het die belangrikste versiering bevat. Aangesien dit met wyn bedek was, sou die tonele mettertyd ontbloot word terwyl iemand daaruit drink. Kylikes is dikwels ontwerp met dié feit in gedagte; tonele is so geskep dat die drinker eindelik verras of vermaak sou word wanneer die glas leeg was.

Die woord beteken "kelk" in Grieks en is verwant aan die Latynse woord *calix,* die aanvanklike bron van die Afrikaanse woord "kelk" – maar nie aan die soortgelyke Griekse woord *calyx* nie; laasgenoemde beteken "blomkelk".

## Doel 
Die hoofdoel van die kylix was die drink van wyn (gewoonlik met water gemeng en dikwels ook met geurmiddels) op ’n simposium, ’n kuieraand van die manne in Antieke Griekeland. Hulle was dus dikwels versier met tonele van ’n humoristiese of seksuele aard wat net sigbaar sou word wanneer die glas leeg was. Dionysos, die god van wyn, en sy saters was gewilde onderwerpe. Die buitekant was dikwels ook versier. Die vorm van die kelk het ’n mens in staat gestel om te drink terwyl jy agteroorlê, wat die geval was op simposiums. Dit het die mans ook in staat gestel om *kottabos* te speel – dit was ’n spel waartydens wynmoer onder in die kylix na teikens gegooi is.

Hulle het gewoonlik sowat 250&nbsp;ml wyn gehou, hoewel dit grootliks verskil het volgens die grootte en vorm.

## Subtipes 
Daar is talle subtipe kylikes wat verskil van vorm, die ligging van die geverfde tonele, die plek van vervaardiging of dikwels ’n kombinasie hiervan. Hier volg ’n paar voorbeelde:

Lêer:Nikosthenes_Workshop_-_Type_A_Kylix_Depicting_Eyes,_Nose_and_Palmette_-_Walters_4844.jpg|Tipe A, met ’n las aan die bopunt van ’n kort steel. 
Lêer:Two_athletes_use_strigils_to_scrape_olive_oil_from_their_bodies,_kylix_Type_B,_Painter_of_Louvre_G456,_Greek-Attic,_c._430_BC,_red-figure_terracotta_-_Blanton_Museum_of_Art_-_Austin,_Texas_-_DSC07628.jpg|Tipe B, met geen las nie; die kylix loop dus glad van bo tot onder. 
Lêer:Band cup Louvre F75.jpg|Strookkelk, met ’n toneel in ’n smal strook geverf. 
Lêer:Droop_cup_Louvre_CA2512.jpg|Droop-kelk.
Lêer:Eye-cup kantharos Louvre F144.jpg|Oogkelk, met groot oë aan die buitekant geverf.
Lêer:Kassel_cup_Louvre_E673.jpg|Kassel-kelk.
Lêer:Komast_cup_Louvre_E742.jpg|Komast-kelk.
Lêer:Lakonian cup BM GR 1968.2-13.1.jpg|Lakoniese kelk.
Lêer:Lip-Cup sexual intercourse Ialysos black background.jpg|Randkelk, met die hooftoneel net onder die rand.
Lêer:Coupe_à_anses,_Attique_570-560_av_J.C..jpg|Siana-kelk, soortgelyk aan die komast en aan die binnekant geverf.
Lêer:Merrythought Cup Antikensammlung Berlin.jpg|Merrythought-kelk, met handvatsels in die vorm van wensbeentjies.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Savate-dag

**Savate-dag** word elke jaar op 21 Maart deur die oud-lede van die 32-Bataljon van die Suid-Afrkaanse Weermag (SAW) herdenk. Op 21 Mei 1980 het die eenheid deelgeneem aan die veldslag van Savate in Angola as deel van Operasie Tiro-a-tiro. Tydens die veldslag is die hoofkwartier van FAPLA in Suid-Angola vernietig. 15 Soldate van die eenheid het tydens die veldslag gesneuwel.
Oenochoë

[regs|duimnael|200px|’n Oenochoë met ’n drieledige tuit in die wildebokstyl, c. 625-600&nbsp;v.C., in die [Louvre.]]

’n **Oenochoë** of **oinochoë** (Grieks: οἰνοχόη; van οἶνος *oînos*, "wyn", en χέω *khéō*, "ek skink") is ’n wynbeker en ’n belangrike soort erdekruik uit Antieke Griekeland. Die meervoud is *oenochoai* of *oinochoai*. 

## Beskrywing 
Daar is baie soorte oenochoai; die vroegste bekende soort is die *olpe* (ὀλπή), wat gewoonlik ’n handvatsel gehad het wat ver bo die rand uitsteek en met geen onderskeibare skouer nie. Tipe 8 is wat ’n mens ’n beker sou noem; dit het geen tuit gehad nie. Die *chous* (χοῦς) was ’n stewige oenochoë met ’n drieledige tuit. Klein voorbeelde met uitbeeldings van kinders daarop is dikwels in kindergrafte geplaas.  Oenochoai is soms versier en ander kere nie. Hulle het gewoonlik net een handvatsel gehad en dikwels ’n drieledige tuit vir skink. Groottes het aansienlik verskil; die meeste was tot 25&nbsp;cm hoog en kon met een hand vasgehou word, maar daar was ook groteres.

Die meeste Griekse oenochoai was erdewerk, maar bekers van metaal was waarskynlik algemeen onder die meer gegoedes. Min het egter bewaar gebly. Groot klipweergawes is dikwels gebruik om grafte te merk. Sommige oenochoai was van "plastiek", met ’n mensekop of twee wat die lyf vorm.

### Voorbeelde 

Lêer:Tithonos_Eos_Louvre_G438.jpg|Tipe&nbsp;1, 22&nbsp;cm hoog, 13,5&nbsp;cm breed, c.&nbsp;470–460&nbsp;v.C.
Lêer:Lampadedromia Louvre N3357.jpg|Tipe&nbsp;2, 23,5&nbsp;cm hoog, 14,3 cm breed, 4de eeu.
Lêer:Oinoche_Anthesteria_Louvre_L71.jpg|Tipe&nbsp;3, 10,5&nbsp;cm hoog, 8,1&nbsp;cm breed.
Lêer:Geometric jug Antikensammlung Kiel B 21.jpg|Tipe 8, 8ste eeu v.C.
Lêer:Olpe riders Louvre E647.jpg|Olpe, 25,2&nbsp;cm hoog, 13,1&nbsp;cm breed, c. 575–550 v.C.
Lêer:Greek - Wine Jug with Boy Riding Goat - Walters 4895.jpg|*Chous*, laaste dekade van die 5de eeu v.C., 9,1&nbsp;×&nbsp;7&nbsp;cm; moontlik uit ’n kindergraf.
Lêer:Attic vase in the shape of female head.jpg|Plastiekweergawe van ’n vrouekop.
Lêer:7248 - Piraeus Arch. Museum, Athens - Funerary oinochoe - Photo by Giovanni Dall'Orto, Nov 14 2009.jpg|Begrafnis-oenochoë, 4de eeu v.C.
Lêer:Nova-Zagora-history-museum-oinochoe-1.jpg|Koper-oenochoë, Bulgarye, met ’n drieledige tuit.
Lêer:Oinochoe, ibex lions, Otterlo Painter, late 7th c BC, Prague Kinsky, NM-H10 4794, 140818.jpg|Stewige oenochoë, laat 7de eeu v.C.
Lêer:Oinochoe Odysseus Ajax Louvre F340.jpg|Met Odusseus en Ajax, 20&nbsp;×&nbsp;13,7&nbsp;cm, c. 520&nbsp;v.C.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Botox

duimnael|'n Botox-inspuiting word toegedien.

**Botox** is ’n produk (handelsmerk) wat die spiere laat verslap. Dit kan byvoorbeeld in die vel rondom iemand se oë ingespuit word sodat fyn plooitjies verdwyn en die vel jonger lyk.

Botox word van botulinumtoksien (*Clostridium botulinum-toxine* of *BTX*) gemaak. Dit is 'n neurotoksiese gif wat deur die bakterie *Clostridium botulinum* geproduseer word. Ander bakterieë wat botulinumtoksien kan produseer is *C.butyricum*, *C.baratii* en *C.argentinense*. Dit is 'n proteïen wat op senuweeselle inwerk. Voedsel wat met hierdie bakterieë besmet is kan, deur die teenwoordigheid van botulinumtoksien, botulisme veroorsaak.

Botulinumtoksien is die mees dodelike akute gifstof bekend. 'n Dosis van slegs 0,2 ng/kg binneaars of binnespiers en 10-13 ng/kg wanneer ingeasem is dodelik vir mense. Dit word egter in verdunde vorm vir mediese en kosmetiese gebruike aangewend.

## Verwysings
Swartfiguurstyl

Die **swartfiguurstyl** is ’n verftegniek wat in Antieke Griekeland vir erdewerk gebruik is (Grieks: μελανόμορφα, *melanomorpha*). Dit was veral tussen die 7de en 5de eeu v.C. gewild, hoewel voorbeelde van tot die 2de eeu v.C. dateer. Stilisties kan dit onderskei word van die voorafgaande Oriëntaliserende tydperk en die daaropvolgende rooifiguurstyl.

## Beskrywing 
Figure en ornamente is op potte geverf wat herinner aan silhoeëtte. Delikate kontoerlyne is in die verf aangebring voor dit gebak is, en detail kon uitgebring word deur dowwe kleure by te voeg, gewoonlik wit en rooi. Die belangrikste plekke waar die styl gebruik is, was aanvanklik die kommersiële middelpunt Korinthe en later Athene. Veral in Italië is individuele style ontwikkel wat minstens gedeeltelik vir die Itruskiese mark bedoel was omdat dié styl veral daar baie gewild was. Griekse kunstenaars het artikels op aanvraag vir Etruskers gemaak wat van hul gewone styl verskil het en die Etruskers het later hul eie swartfiguurstyl ontwikkel wat op die Grieke s’n geskoei was.

Dié styl op vase was die eerste kunsstyl wat aanleiding gegee het tot ’n aansienlike getal identifiseerbare kunstenaars. Sommige is onder hul eie name bekend, ander net onder name wat in wetenskaplike geskrifte aan hulle gegee is. Veral Attika was die tuiste van bekende kunstenaars. Sommige pottebakkers het ’n verskeidenheid nuwighede bekendgestel wat dikwels die werk van die skilders beïnvloed het; soms het die skilders weer die pottebakkers geïnspireer. 

Vase in die rooi- en die swartfiguurstyl is een van die belangrikste bronne van Griekse mitologie en ikonografie, en ook soms om die alledaagse antieke Griekse lewe na te vors. Hulle is minstens van die 19de eeu af die onderwerp van intense ondersoek. 

## Eksterne skakels 
*
*15px Hierdie artikel is vertaal uit die Engelse Wikipedia
Rooifiguurstyl

[duimnael|240px|’n Drankoffer deur ’n jong man; die binnekant van ’n bak deur Makron, c. 480&nbsp;v.C. ([Louvre, Parys).]]

Die **rooifiguurstyl** is een van die belangrikste verftegnieke wat in Antieke Griekeland vir erdewerk gebruik is. Dit het omstreeks 520&nbsp;v.C. in Athene ontwikkel en was tot die laat 3de eeu v.C. in gebruik. Dit het die voorafgaande gewilde swartfiguurstyl binne ’n paar dekades vervang. 

## Beskrywing 
Die figure op vase is met dié styl in ’n rooi verf op ’n swart agtergrond aangebring, in teenstelling met die swartfiguurstyl met swart figure op ’n rooi agtergrond. Benewens Attika was die belangrikste streke waar die styl gebruik is, in Suid-Italië. Dit is ook in ander dele van Griekeland toegepas. 

Attiese vase in die rooifiguurstyl is deur die hele Griekeland en selfs verder versprei. Net ’n paar sentrums kon met Athene meeding wat innovasie, gehalte en vervaardigingsvermoë betref. Van die vase wat net in Athene vervaardig is, het meer as 40&nbsp;000 voorbeelde en fragmente bewaar gebly, en meer as 20&nbsp;000 uit Suid-Italië.

Vase in die rooi- en die swartfiguurstyl is een van die belangrikste bronne van Griekse mitologie en ikonografie, en ook soms om die alledaagse antieke Griekse lewe na te vors. Hulle is minstens van die 19de eeu af die onderwerp van intense ondersoek.

## Eksterne skakels 
*
*15px Hierdie artikel is vertaal uit die Engelse Wikipedia
Koshuis

regs|duimnael|'n Tipiese Amerikaanse universiteit of kollege koshuiskamer in 2002.
'n **Koshuis** is 'n gebou wat hoofsaaklik slaap- en residensiële kwartiere verskaf aan 'n groot hoeveelheid mense, dikwels 'n kosskool, kollege of universiteit. In die Verenigde State van Amerika is *dorm* die mees algemene term, wat oorspronklik van die Latynse woord *dormitorium* afstam. Aan die ander kant, word in die Verenigde Koninkryk die term *hall* meer gebruik, veral in 'n universiteitskonteks. 'n Koshuis kan ook 'n enkele kamer met 'n paar beddens wees.

## Hoëronderwys 
[links|duimnael|Prodigy Living Spitalfields in [Londen, Engeland, is die derde hoogste studentewoongebou in die wêreld.]]
regs|duimnael|Gamertsfelder Hall by Ohio Universiteit
Die meeste kolleges en universiteite voorsien enkele of veelvuldige besettingskamers vir hul studente, gewoonlik teen 'n koste. Hierdie geboue bestaan uit baie sulke kamers, soos 'n woonstelgebou, en die getal kamers wissel baie wyd uit net 'n paar tot honderde. Die grootste koshuis gebou is Bancroft Hall by die Verenigde State van Amerika se Vlootakademie.

## Drywende slaapsale 
'n Drywende koshuis is 'n watervaartuig wat, as sy primêre funksie, woonkwartiere verskaf aan studente wat ingeskryf is by 'n opvoedkundige instelling. 'n Drywende koshuis funksioneer as 'n konvensionele land-gebaseerde koshuis in alle opsigte, behalwe dat die woonkwartiere aan boord van 'n drywende skip is. 'n Drywende koshuis word dikwels vasgemeer by 'n plek naby die gasheeropvoedkundige fasiliteit en word nie gebruik vir watervervoer nie. Ander vaartuie wat woonkwartiere vir studente verskaf as bykomende ondersteuning aan die vaartuig se primêre funksie — soos vir die verskaffing van maritieme of ander opleiding aan boord van die vaartuig — word meer gepas geklassifiseer as opleidingskepe.

## Verwysings 
## Notas